PRACTICUM DEPO 2015. PRACTICAS LABORALES EN EUROPA PARA JOVENES RECIEN TITULADOS DE CICLOS MEDIOS DE FP
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/12/2014)

ANUNCIO: convocados os centros de FP con ciclos medios da provincia de Pontevedra a participar como entidades de envío dentro do proxecto "Practicum Depo 2015", que se presentará na convocatoria Erasmus+2015 A Deputación de Pontevedra ten previsto presentar unha proposta á OAPEE dentro do programa Erasmus+ para mozos recén titulados de ciclos medios de formación profesional da provincia de Pontevedra. O proxecto consiste na realización de prácticas en empresas do sector privado ou en organismos públicos europeos durante 6 meses, con fin de promover e completar a súa formación académica, impulsar a súa inserción laboral, facilitar a súa futura incorporación ó mercado de traballo e aumentar as súas competencias en linguas estranxeiras. Por este motivo convócase ós centros de FP con ciclos medios que queiran participar como entidades de envío dentro do proxecto que se presentará na convocatoria Erasmus+2015. O prazo de presentación das solicitudes é de 15 días naturais, contados a partir do día seguinte ó da publicación deste anuncio no Boletín Oficial da Provincia de Pontevedra (BOPPO). Para poder participar neste proxecto: 1º) Será necesario presentar unha solicitude por escrito na que se fará constar o interese do centro en participar na convocatoria. Estas irán dirixidas ó presidente da Deputación de Pontevedra e presentaranse no Rexistro xeral da institución provincial (de luns a venres de 8:30 a 14:30 h e de 17:00 a 19:00 h; e os sábados de 9:00 a 13:00 h) ou no da súa sede de Vigo (de luns a venres de 9:00 a 14:00 h), nos horarios indicados, ou ben nos lugares e forma establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. Se a solicitude se remite por correo ou a través do portelo único deberase enviar ademais un correo electrónico, no que se achegue a solicitude en PDF selada (debe constar o selo do rexistro onde se presente, coa indicación do lugar, a data e a hora), ó enderezo electrónico cooperacion@depo. es. De non se realizar deste xeito a solicitude eliminarase automaticamente do proceso.2º) A solicitude deberá incluír os seguintes datos: 2.1. Obxecto da convocatoria: “Practicum Depo 2015”, prácticas laborais en Europa para mozos recén titulados en ciclos medios de FP 2.2. Datos do centro de FP: 2.1 Número PIC 2.2. Nome, correo-e e número de teléfono do representante legal do centro 2.3. Identificación do profesional do centro de FP que actuará como persoa de contacto, achegando o seu correo-e e número de teléfono 2.4. Orde de preferencia nas titulacións para as que se solicitan as bolsas indicadas con detalle e os países de destino suxeridos (preferiblemente de fala inglesa) 2.5. Número de bolsas solicitadas 3º) Criterios de selección dos bolseiros, que deberán respectar en todo caso o principio de transparencia e facer mención expresa á supervisión do proceso selectivo pola xefa do Servizo de Cooperación da Deputación de Pontevedra. Seleccionaranse 12 centros de FP por estrita orde de recepción das solicitudes. A relación provisional dos centros interesados publicarase no prazo máximo dun mes no taboleiro de anuncios da Deputación, na súa páxina web www.depo.es e no BOPPO. O prazo para presentar alegacións é de dez días; transcorrido este tempo publicarase a lista definitiva nos medios sinalados anteriormente. O desenvolvemento efectivo das prácticas queda suxeito á aprobación definitiva do proxecto pola OAPEE. Pontevedra, 17 de novembro de 2014.—A deputada delegada, Begoña Estévez Bernárdez